Lisbeth Bech-Nielsen (SF), 2024-01-18:
Først vil jeg bare sige tak for en god debat, uanset om man stemmer for det her forslag eller ej.
Jeg har også oplevet en reel interesse for, at vi arbejder videre med det i udvalget.
Jeg synes, at det kunne være helt oplagt netop at invitere nogle af de interessenter ind for både erhvervslivet og Foreningsdanmark, og selvfølgelig også repræsentanter for de små virksomheder, f.eks. SMVdanmark, og for bankerne, og at vi siger: Det her kommer til at ske, så hvordan kan vi indrette det på den bedst mulige måde for alle parter?
Så det vil jeg i hvert fald selv bringe op for udvalgsformanden.
Forslaget her har jeg jo fremsat flere gange og i denne omgang også fremsat det sammen med Alternativet og Enhedslisten, fordi jeg grundlæggende synes, at det er dybt uretfærdigt, at man kan blive stoppet i sin drøm om at skabe noget, bidrage til Danmark, skabe arbejdspladser og se sin gode idé udfoldet – ikke fordi der er noget galt med ens idé, men fordi der måske ikke er nogen, der kan se den kommercielle effekt eller indtjening sådan lige med det samme.
Så mener jeg også grundlæggende set, at når man har overladt en kritisk infrastruktur, som vores finansielle system i Danmark jo er, til private aktører, så må man også stille nogle særlige krav til dem.
Det er også derfor, at vi har en lov om finansiel virksomhed i Danmark.
Det endte vi selvfølgelig med at beslutte.
For det er stort set umuligt at være borger i det her land uden at have en nemkonto.
Prøv at spørge en hjemløs på gaden, hvor svært det er ikke at have sådan en.
Der er nemlig meget, meget stor forskel på de danske banker, i forhold til hvor mange erhvervskonti de åbner til helt nystartede virksomheder og til iværksættere.
Så det er hermed bare en ros.
Jeg vil faktisk også gerne sætte et navn på; jeg vil specifikt gerne rose Danske Bank for at være en af de banker, der gør det allerbedst i forhold til at levere konti til nystartede virksomheder.
Jeg vil så ikke nævne alle dem, der gør det rigtig dårligt; det er desværre alt for mange.
Jeg håber virkelig, at vi den her gang kan stole på, at det bliver til noget.
For man føler sig jo lettere til grin, når man har tillid til, at det, der bliver sagt, bliver gjort, altså det her med, at der er en aftale på vej, og så sker der alligevel ikke noget.
Det kan der jo være gode eller mindre gode grunde til.
Det her har i hvert fald været lang tid undervejs.
Så bliver jeg lidt bekymret i forhold til de forskellige opfattelser af regeringens forslag, som flere partier åbenbart har, altså det her med, om det her skal være en ret til en basal konto med det forbehold, at man selvfølgelig må afvise nogen, der ikke ser ud til at have rent mel i posen eller andre ting, eller om man alene bare skal gøre det nemmere for nogle at få.
Jeg synes, at der i det spænd er ret stor forskel på, om det er det ene eller det andet.
Det fik jeg ikke lige spurgt erhvervsministeren om, men det vil jeg spørge ham om.
Det synes jeg er en ret stor forskel.
Tak, formand.
Det her er lidt i samme boldgade, for det handler jo om, hvordan vi kan skabe gode rammer for små virksomheder i det her land, som er i en helt anden virkelighed end nogle af de største virksomheder i det her land.
Det blev jo bedst illustreret under coronaepidemien, hvor vanskeligt det er at være en lille virksomhed, der måske ikke har en kæmpe buffer eller en kæmpe opsparing, og hvor man på trods af coronalån og andet virkelig bare fik en kæmpe mavepuster.
Én ting er jo force majeure eller pandemier; det kan vi diskutere på et andet tidspunkt.
Noget andet er, synes jeg, det ekstremt usympatiske i, at store, velpolstrede virksomheder bruger små underleverandører som kassekredit, altså at man trækker tiden, ikke betaler sine underleverandører inden for det, der jo normalt er standarden, altså 30 dage, fordi det tilsyneladende er nemmere og måske endda billigere end bare at have de pengestrømme via sin bank eller sin egen opsparing.
Det har vi desværre set alt for mange eksempler på.
Jeg gætter på, at flere, måske specielt fra borgerlige partier, vil komme herop og igen sige noget om aftalefrihed, og det princip respekterer jeg også, men når det for så mange går så galt og de bliver så udnyttet, er der noget, der er galt.
Jeg har drøftet det her med adskillige erhvervsministre, som hver gang har sagt: Lad os tage en fælles snak om det med parterne, og lad os se, om vi ikke i mindelighed kan finde en løsning på det, hvor man kan få sat den tid, før små virksomheder får deres betaling, ned.
Der er bare ikke sket ret meget, og derfor fremsætter jeg det her forslag om at gøre standarden til lov igen.